钦定古今图书集成/明伦汇编/闺媛典/第192卷 > 谢恩赐妻胡氏
## 钦定古今图书集成/明伦汇编/闺媛典/第192卷 > 谢恩赐妻胡氏

按《衡州府志》：“胡氏，常宁诸生谢恩赐妻。恩赐年十四读书回㕍峰，遇方士教以内视之术，誓屏外欲。及娶，
胡，婉嫟淑慎，夫妇相敬如宾，善事尊长，内外称孝，然
夫妇终未尝接枕席。姑欧氏觉之，泣谓子曰：‘父母惟
汝一儿，纵不念新妇，独不为老人，似续计耶’？恩赐终
不移。越八年，恩赐没，翁廷玺亦亡，胡事姑愈谨，姑疾”，
吁天愿以身代，姑赖获全。胡竟以处子终身，乡党贤
之。万历中，巡按御史李天麟表其门。